
KURIKULUM DJEČJEG VRTIĆA "ZVJEZDICE"

1. POJAM KURIKULUMA

Kurikulum se shvaća kao teorijska koncepcija koja se u praksi određenog vrtića provjerava,

modificira, izgrađuje, kontinuirano mijenja i razvija .

Uvažavajući najnovije znanstvene spoznaje o načinima učenja djece predškolske dobi,

polazeći od socio-konstruktivističke paradigme koja naglasak stavlja na aktivnost djeteta i

interakciju s okolinom, kurikulum polazi od djeteta – temelji se na dobrom razumijevanju

djeteta – njegovih interesa, razvojnih potreba i mogućnosti, postojećih znanja i razumijevanja,

kognitivnih strategija i stilova učenja, profila inteligencije, modaliteta i kvalitete

komunikacije s drugima, kreativnih i dr. potencijala.

Kurikulum ranog odgoja otvoren je, dinamičan i razvojan, razvija se i mijenja na temelju

učenja, istraživanja i suradnje svih sudionika odgojno-obrazovnog procesa. Sadržaji djetetova

učenja nisu strogo propisani jer se poučavanje zamjenjuje učenjem činjenjem, izravnim

stjecanjem iskustva, pa se materijali i sadržaji nude na temelju praćenja i podržavanja interesa

i inicijativa djece. Holistička, tj. integrirana priroda kurikuluma podrazumijeva cjelovit odgoj

i obrazovanje, usklađen s integriranom prirodom odgoja i učenja djeteta. Humanistička i

razvojno-primjerena orijentacija kurikuluma usmjerena je na razvoj kapaciteta svakoga

pojedinog djeteta te na poštovanje interesa, potreba i prava djeteta. Dijete, sukladno svojim

interesima, potrebama i mogućnostima, slobodno bira sadržaje i partnere svojih aktivnosti te

istražuje i uči na način na koji je njemu svrhovit.

Zadatak vrtića je poticati procese osposobljavanja djece za snalaženje u sadašnjosti i u

budućnosti. Zato veću vrijednost imaju ona odgojno-obrazovna djelovanja koja djeci

omogućavanju „učenje učenja“ – nego učenje određenih sadržaja.

Razvoj kurikuluma započinje proučavanjem i mijenjanjem okruženja, na način da ono

omogućuje interakciju, istraživanje, kretanje i neovisnost. Djeca uče aktivno, sudjelujući,

čineći, surađujući s drugima. Konstruiranje znanja je socijalni proces. Najbolje je kad

sudioničko i posvećeno konstrukciji značenja umjesto suhoparnoj reprodukciji.

1.1. Svrha i važnost predškolskoga kurikuluma

Temeljna uloga predškolskoga odgoja i obrazovanja odnosi se na stvaranje uvjeta za potpun i

skladan razvoj djetetove osobnosti, doprinos kvaliteti njegova odrastanja i, posredno, kvaliteti

njegova obiteljskoga života. Svrha je predškolskoga odgoja i obrazovanja, a samim time i 
kurikuluma ovoga vrtića, osigurati takve uvjete koji jamče cjeloviti  razvoj svih individualnih 
 sposobnosti svakoga djeteta te osiguravati jednake mogućnosti svoj djeci.
U vrtiću ćemo stvarati poticajne materijalne, socijalne i kadrovske uvjete te društveno 
okruženje za kvalitetan život djeteta.
Nacionalni okvirni kurikulum pretpostavlja stvaranje uvjeta za cjelovit razvoj djeteta u

ustanovama predškolskoga odgoja i obrazovanja, poštujući pritom razvojne i druge čimbenike

(osobne potrebe, obitelj, zajednica, vrijednosti, prava i sl.), što je intencija i kurikuluma ovoga 
vrtića. 
 
Na taj  način potičemo razvoj kompetencija koje su nužne pojedincu za snalaženje 
i aktivno sudjelovanje u svakodnevnom osobnom, te kasnije profesionalnom i društvenom životu. 
Nizom aktivnosti i poticaja želimo stvarati osnove za razvijanje svih djetetovih sposobnosti 
kako za učenje, tako i za njegovu samostalnost u učenju. Djetetova sadašnja i buduća dobrobit
 svrha je djelovanja svih izravnih i neizravnih sudionika odgoja i obrazovanja.
 Odgojno-obrazovno djelovanje različitih sudionika odgoja, osobito roditelja i odgojitelja, 
zahtijeva njihovo međusobno razumijevanje i suradnju čime se ostvaruju jedinstveno
 shvaćeni i prihvaćeni bitni ciljevi odgoja i obrazovanja u skladu s potrebama i individualnim
 razvojnim mogućnostima djeteta.

1. 2. Struktura predškolskoga kurikuluma vrtića

Temeljna struktura predškolskoga kurikuluma  vrtića podijeljena je na tri velika potpodručja u 

kojima dijete stječe kompetencije: ja (slika o sebi),  ja i drugi (obitelj, druga djeca,
 uža društvena zajednica, vrtić i lokalna zajednica), svijet oko mene
 (prirodno i šire društveno okružje, kulturna baština, održivi razvoj).

U svakom potpodručju određuju se sadržaji koji povezuju pedagoške i psihološke dimenzije

odgojno-obrazovnoga procesa. Prema uvjetima, sadržajima i aktivnostima neposrednoga
 odgojno-obrazovnoga rada ostvaruju se ciljevi kojima se potiče cjelokupni tjelesni,
 intelektualni, psihofizički, emocionalni, moralni i duhovni razvoj djeteta.

1. 3. Područja kompetencijskih dimenzija

Temeljna znanja: usvajanje i praktična uporaba pojmova i predodžbi kojima dijete razumije i

objašnjava sebe, svoje ponašanje i izbore, odnose s drugim osobama u svom okruženju te sa

svijetom u kojem živi i koji ga okružuje. Očekuje se da dijete usvoji informacije,

 tj. izgradi znanja koja mu omogućavaju nesmetanu komunikaciju s vršnjacima 
i odraslima, te međudjelovanje sa sadržajima učenja, osiguraju mu kvalitetnu prilagodbu 
trenutačnom okruženju te ga kvalitetno osposobe za izazove koji ga očekuju kao što je, 
primjerice, polazak u školu.

Vještine i sposobnosti: stjecanje i razvoj vještina učenja, povezivanja sadržaja,

 logičkog mišljenja, argumentiranja, zaključivanja i rješavanja problema;

sposobnost propitivanja vlastitih ideja i zamisli djeteta te argumentirano

 iznošenje vlastitih načina razmišljanja; sposobnost identifikacije različitih izvora učenja

 i njihove raznovrsne primjene; preuzimanje inicijative, (samo) organizacije vlastitih aktivnosti

 i vještina vođenja; sposobnost  razumijevanja vlastitih potreba (tjelesnih, emocionalnih,

 spoznajnih, socijalnih, komunikacijskih i sl.) i potreba drugih te njihova zadovoljavanja na

 društveno prihvatljiv način.

Sposobnost uspostavljanja, razvijanja i održavanja kvalitetnih odnosa s drugom djecom

 i odraslima (sudjelovanje, pregovaranje, rješavanje sukoba); razumijevanje i poštivanje 

različitosti među ljudima; sposobnost zajedničkoga (usklađena) djelovanja djeteta s drugima 

(drugom djecom i odraslima); sposobnost odgovornoga ponašanja prema sebi, drugima
 i okružju (prirodnom i materijalnom); etičnost, solidarnost, povjerenje i tolerancija u komunikaciji 

s drugima; sposobnost (samo) poticanja na djelovanje, (samo) organiziranja i (samo)vođenja 

aktivnosti; samostalnost u obavljanju aktivnosti (samostalnost djetetova djelovanja, 
mišljenja i odlučivanja); mogućnost prilagodbe novim, promjenjivim okolnostima

 (okretnost i prilagodljivost); stvaranje i zastupanje novih ideja (kreativnost); sposobnost

 promišljanja i samo procjene vlastitoga rada i postignuća; inicijativnost,

 inovativnost i poduzetničke sposobnosti.

Vrijednosti i stavovi: prihvaćanje, njegovanje i razvijanje vrijednosti obitelji, zajednice

 i društva.

1. 4. Naša vizija kurikuluma vrtića

· za dijete:

• sigurnost svakog djeteta

• samopouzdanje i samopoštovanje djeteta

• sposobnost razumijevanja vlastitih potreba (tjelesnih, emocionalnih, spoznajnih, socijalnih,

komunikacijskih i sl.)

• sposobnost razumijevanja i uvažavanja potreba drugih

• uspostavljanje kvalitetnih odnosa s drugom djecom i odraslima (sudjelovanje, pregovaranje,

rješavanje sukoba, razumijevanje i poštivanje različitosti među ljudima)

• istraživanje i razvijanje kompetencija

- samostalnost u obavljanju aktivnosti (samostalnost djetetova djelovanja, mišljenja i

odlučivanja)

- usvajanje i praktična uporaba pojmova i predodžaba kojima dijete razumije i

objašnjava sebe, svoje ponašanje i izbore

- stjecanje i razvoj vještina učenja (povezivanja sadržaja, logičkoga mišljenja,

argumentiranja, zaključivanja i rješavanja problema)

- osiguravanje kvalitetne prilagodbu trenutačnom okruženju i kvalitetno

osposobljavanje za izazove koji očekuju dijete (primjerice, polazak u školu) -

mogućnost prilagodbe novim, promjenjivim okolnostima

• sposobnost odgovornoga ponašanja u okružju (prirodnom i materijalnom)

• življenje i učenje prava djeteta

• dobrobit i radost svakog djeteta.

· za dijete kao aktivnog građanina zajednice:

· u vrtiću osiguravati demokratično življenje i pluralizam

· omogućavati djetetu aktivno sudjelovanje i suodlučivanje o temama koje su od bitnog 

· značaja za opću kvalitetu življenja u socijalnom okruženju

·  uvažavati osobnost svakog djeteta

·  omogućavati  ostvarenje prava zajamčenih Konvencijom o pravima djeteta

· uspostavljati i održavati kvalitetni odnosi s djecom

· poticati  djecu na sudjelovanje u donošenju odluka koje se odnose na njihov odgoj i učenje

·  djecu osposobljavati za demokratski dijalog s ostalim sudionicima procesa

·  osiguravati slobodu i poticati razvoj odgovornosti svih sudionika u 

odgojno-obrazovnom procesu

· djecu osposobljavati za samo procjenu i samodisciplinu

·  djecu poticati na aktivno sudjelovanje u raspravama tj. slobodno iznošenje različitih stajališta

·  osnaživanje inicijativa djece i njihove poduzetnosti

·  djecu poticati na osmišljavanje, iniciranje i organiziranje vlastitih aktivnosti i 

(su)upravljanje razvojem tih aktivnosti

· za roditelje:

• podrška obitelji u području kvalitetne afirmativne roditeljske uloge

• usklađeno međusobno partnersko djelovanje vrtić – obitelj

• zadovoljstvo roditelja

· za prostorno, materijalno i vremensko okruženje:

• organizacija prostora koji je funkcionalan, siguran, usmjeren na promoviranje susreta,

komunikaciju i interakciju; omogućava distanciranje djeteta iz grupnih zbivanja i

pravo na privatnost

• bogata ponuda raznovrsnih, razvojno primjerenih i stalno dostupnih materijala koji potiču

aktivnu konstrukciju znanja

• održavanje estetike

• fleksibilan dnevni ritam koji se temelji na prepoznavanju i uvažavanju djetetovih potreba

• okruženje koje zrcali zaposlene i njihovu sliku o djetetu

· za ozračje:

• model usklađenog življenja koji poštuje prava djeteta u skladu s humanim vrijednostima

koje razvijaju kompetencije djeteta i sve oblike učenja

• osnaživanje zaštitnih mehanizama i umanjivanje rizičnih čimbenika

• prihvaćanje, njegovanje i razvijanje vrijednosti obitelji, zajednice i društva

· za stručni tim i odgojitelje:

• osnaživanje osobnih i profesionalnih kompetencija za primjereno i funkcionalno djelovanje

u odnosu sa suradnicima, djetetom i obiteljima

• razvijanju što kvalitetnijeg vrtića / odgojno-obrazovnog procesa

• razvijanje osobne odgovornosti za cjelovito djelovanje na dijete u svim interakcijama;

• razvijanje odgovornosti u osobnom i timskom radu

• razvijanje refleksivne prakse

• proklamiranje humanih vrijednosti
· za ostale zaposlenike:

• razvijanje odgovornosti u osobnom i timskom radu u odnosu na radnu ulogu / poslove, na

dobrobit djeteta, na cjelokupno ozračje vrtića.
1. 5. Kurikulum Dječjeg vrtića "Zvjezdice"

Vrtićkim kurikulumom utvrđen je okvirni plan i program rada kroz redovite programe

te  program javnih potreba predškole.

Dječji vrtić „Zvjezdice“ u Zemuniku Donjem započet će novu pedagošku 2023/2024. 01.rujna:

· četiri  su odgojne skupine u dječjem vrtiću "Zvjezdice" od koje je:

· jedna jaslička

· dvije su dobno mješovite od 3-5god.

· jedna je čista predškolska skupina
Dječji vrtić "Zvjezdice" nudi program poludnevnog boravka

– petiposatni program od 7,00 do 12,00 sati i

program cjelodnevnog desetosatnog boravka u trajanju od 6,30 sati do 16,30 sati.

Djeca iz okolnih mjesta koja pripadaju Općini Zemunik Donji,

(Smoković, zemunik gornji) uključeni su također u dječji vrtić "Zvjezdice" u Zemuniku Donjem.

Program predškole je integriran u redovan program vrtića "Zvjezdice".

U vrtiću će biti organizaran strani jezik engleski u popodnevnim satima iza 16,00 h

za nekolicinu djece čiji roditelji žele da im djeca kroz igru nauče jedan strani jezik.

Skraćeni program učenja stranog jezika – engleskog počet će se odvijati kroz mjesec listopad.

Pri izradi kurikuluma stavljen je naglasak na specifičnosti vrtića i sredine u kojoj vrtić djeluje.

Središte i polazište rada jesu potrebe i interesi naše djece, roditelja i lokalne zajednice.

U planiranju aktivnosti vodimo se načelima individualizma, nepristranosti i interdisciplinarnosti.

Bitne pretpostavke ostvarivanju ciljeva postavljenih u kurikulumu su:

· podizanje stručnih kompetencija odgojitelja
· kvalitetna suradnja na relaciji roditelji-vrtić

· prepoznatljivost i podrška lokalne zajednice.

Prioritetna područja unapređenja u ovoj pedagoškoj godini su:

· organizacijsko vođenje ustanove

· kultura ustanove

· kurikulum i odgojno-obrazovni proces. 

Sukladno razvojnom planu ustanove postavljeni su slijedeći razvojni ciljevi:

1. Osnaživanje timskog rada;

2. Poboljšanje komunikacije i kvalitete odnosa;

3. Razvijati kulturu dijaloga među svim djelatnicima ;

4. Povećati planiranje temeljeno na praćenju i prepoznavanju individualnih kompetencija

djece .

Vrtićki kurikulum je razrađen po odgojno-obrazovnim programima. 

Bitni zadaci odgojno-obrazovnog rada proizlaze iz evaluacije rada prethodne pedagoške godine. 

Koristilo se godišnje izvješće odgojitelja, stručnog suradnika te ravnatelja dječjeg vrtića za 

vrednovanje rada odgojno – obrazovnog procesa.

 Podaci iz ovih izvješća omogućiti će kvalitetniji odgojno- obrazovni rad u 

ovoj pedagoškoj  godini.

3. PROGRAMI 

2. 1. Redoviti programi

Programi i organizacija rada u našem vrtiću temelje se na razvojno-primjerenom

kurikulumu usmjerenom na dijete i humanističkoj koncepciji razvoja predškolskog

odgoja, što znači:

•  pažljivo i bogato strukturirano okruženje i poticajna materijalna sredina koja doprinosi

razvoju dječjeg učenja, kreativnosti i stvaralaštvu

•  poznavanju zakonitosti rasta i razvoja djeteta u skladu s čim stručni djelatnici planiraju svoj rad

• učenje je interaktivan proces koji uključuje djecu, odrasle, kao i čitavo društveno okruženje

•  poticanje partnerskog odnosa sa roditeljima kao najvišeg oblika suradnje u ostvarivanju

zajedničkog cilja – optimalnog razvoja djeteta

• poticanje tolerancije prema različitostima i uvažavanje prava sve djece 
(poticati uključivanje i socijalizaciju djece sa teškoćama u razvoju u život i rad ustanove)

•  kontinuirano stručno usavršavanje kao potreba podizanja stručne kompetencije za rad i

stjecanje novih znanja, vještina i sposobnosti potrebnih za primjenu suvremenih oblika rada sa 

djecom predškolske dobi.

Bitne odrednice na unapređivanju  programa koje odgojitelji unose u organizacijska 

rješenja vrtića su: 

· planiranje prostora i aktivnosti utemeljenih procjenjivanju i praćenju razvoja djeteta

· formiranju i dopunjavanju i poticajno oblikovanje tzv. centara aktivnosti (kutića)

 kao preduvjeta slobodnog djetetovog izbora aktivnosti

 (npr. centar za obiteljske i dramske igre, za aktivnost građenja i konstruiranja,

početnog čitanja i pisanja, likovne aktivnosti itd.).

· unapređivati različite oblike suradnje s roditeljima i njihovo uključivanje

u odgojno-obrazovni proces

· živjeti i učiti prava djeteta, demokratskih vrijednosti i pluralizma. 

Ciljevi redovitih programa

Stvaranje uvjeta za potpun i skladan razvoj djetetove osobnosti, doprinos kvaliteti

njegova odrastanja i, posredno, kvaliteti njegova obiteljskoga života te osiguravanje

takvih uvjeta koji jamče razvoj svih sposobnosti svakoga djeteta i osiguravaju jednake

mogućnosti svoj djeci kroz :

• zadovoljavanje specifičnih komunikacijskih, razvojnih i obrazovnih potreba djeteta

• osmišljavanje aktivnosti u kojima će dijete moći iskazivati svoje potencijale

stvaranje kreativnog ozračja (raznovrsni materijali za istraživanje i stvaranje)

  zainteresiran, ne direktivni stav odgojitelja

• usvajanje vještina potrebnih za zadovoljavajuće funkcioniranje u socijalnom okruženju

Namjena programa

Cjeloviti razvojni programi ranog i predškolskog odgoja i obrazovanja u dječjem vrtiću 

"Zvjezdice"  provode se za djecu od prve godine života do polaska u osnovnu školu.

U dječjem vrtiću programi se provode  od 6,30 do 16,30 sati, a prema ugovornim 

obvezama dijete u vrtiću ne bi smjelo boraviti duže od 10 sati.

Način realizacije

Primjena suvremenih procesa učenja djece zasnovanih na najnovijim znanstvenim spoznajama.

 Integrirani i razvojni kurikulum u ovome vrtiću podrazumijeva paralelno odvijanje 

mnoštva aktivnosti djece, poticajno materijalno okruženje koje potiče dijete na igru,

 istraživanja stjecanje znanja, vještina i navika.

Bitni aspekti rada su:

· stvaranje poticajnog okruženja

· individualizirani pristup

· poticanje i stvaranje uvjeta za dječje aktivnosti

· dokumentiranje procesa učenja djece i njihovih postignuća

· refleksije sa djecom i stručnjacima

· predlaganje novih mogućnosti za igru, stvaranje, promatranje, otkrivanje,

 traženje i učenje novih rješenja

· usmjeravanje na važnost i zdravstveno – preventivni potencijal tjelesnog vježbanja od

najranije dobi, u cilju poticanja cjelokupnog psihofizičkog razvoja djeteta i 

razvijanja zdravih navika.

Program obogaćen katoličko vjerskim sadržajima provodi se samo jednim

 dijelom u dječjem vrtiću:

- Božićno vrijeme

- Uskrs
- život kršćanske zajednice crkve

- druge teme vjerskog sadržaja prema interesu djece

2. 2. Program predškole

Ciljevi programa

Osigurati okružje u kojem će djeca najviše moguće razviti svoje potencijale,

 zadovoljiti svoje aktualne interese i time steći znanja, vještine i navike koje 

će mu omogućiti uspješnu prilagodbu novim uvjetima života, rasta i razvoja, 

što ga u školi očekuju.

Namjena programa

Program je namijenjen djeci školski obveznicima školske godine 2023/2024
Planom upisa predviđeno je upisati 22 djece. Upisi će se provoditi tijekom svibnja 2023. godine.

Način realizacije

Primjena suvremenih procesa učenja djece zasnovanih na najnovijim znanstvenim spoznajama.

Posebna se pozornost pridaje poticajnoj organizaciji socio-pedagoškog konteksta u kojem treba

 osmisliti, ponuditi izbor različitih aktivnosti i igara.

3. SURADNJA S RODITELJIMA
Ciljevi i zadaci u suradnji s roditeljima su težnje u osnaživanju ove predškolske ustanove u 

pružanju što kvalitetnije podrške roditeljima u interesu djece koja se ostvaruje kroz: 

uključivanje roditelja u odgojno-obrazovni proces, roditeljske sastanke, 

individualne razgovore s roditeljima kroz cijelu pedagošku godinu, radionice s roditeljima

 te zajedničko planiranje i evaluacija cjelovitog odgojno – obrazovnog procesa.

Ciljevi radionica

Glavni cilj radionica je stvoriti poticajno i osnažujuće okruženje u kojima roditelji zajedno 

sa voditeljicama radionica i s drugim roditeljima razmjenjuju ideje o načinima na koje žive

 svoje roditeljstvo i na koji način se odnose prema svojem djetetu koje pohađa vrtić; 

bolje upoznaju sebe kao roditelja te doznaju i za druge moguće načine odnošenja prema djetetu.

Način realizacije

Radionice su u trajanju od dva sata, a teme radionica su:

1. Dani kruha( Dani zahvalnosti za plodove zemlje)

2. Božićne radionice

           3.  Zajednička radionica za izradu kostima za Dane maskenbala 

           4.  Uskrsne radionice

Realizacija radionica ostvaruje se dogovorima između odgojitelja i stručnih suradnika.

Na radionicama roditelji se međusobno upoznaju, bolje upoznaju sebe kao roditelja izmjenjujući 

ideje sa ostalim roditeljima. Roditelji tako uviđaju i načine na koje se odnose prema svom 

djetetu ali i doznaju za druge moguće načine koji su mođa učinkovitiji i bolji. Preispituju sebe i

 svoje roditeljstvo što može samo kvalitetnije utjecati na njihov odnos prema djetetu.

Roditelji se na radionicama upoznaju i sa znanstvenim stajalištima o pozitivnoj interakciji

 roditelja i djeteta. Uz sve to preispituju se vrijednosti u podlozi vlastitog roditeljstva, uči o  

potrebama djece i roditelja i načinima njihovog zadovoljavanja, vježbaju komunikacijske vještine

 i odgovaraju na pitanja za koja roditelji izraze svoje interese.

Predavanjima i vježbama stječu se znanja i vještine koje roditeljima koriste u odnosu 
s djetetom. Razgovorom se izmjenjuju iskustva o rješavanju problema s djetetom. 

Druženjem se postaje sigurniji, samopouzdaniji, zadovoljniji.

4. ZADACI ODGOJNO-OBRAZOVNOG RADA NA NIVOU

USTANOVE

1.Nastavak unapređenja i oblikovanja poticajnog materijalnog i socijalnog i vremenskog

 okruženja prostora skupina te realizacija oblikovanja zajedničkih prostora u funkciji igre

 i učenja djece. Primjena suvremenih procesa učenja djece, poticanje suradnje, timskog

 rada i kvalitete interakcije na svim razinama; u suradnji s lokalnom zajednicom 

omogućiti učenje stranog jezika – engleskog.
2.stvaranje suradničkog ozračja u odgojno-obrazovnoj ustanovi i uspostavljanje partnerskih

 odnosa između svih sudionika odgojno obrazovnog procesa: dijete-dijete; odrasli-dijete

 i odrasli-odrasli;

3. osposobljavanje i osvještavanje za bolje slušanje i razumijevanje djece i bliskije 

povezivanje s njima;

4. nastavak projektne metoda rada s djecom (pokretanje projekata po interesu djece

 u vrtićkim skupinama, praćenje i dokumentiranje projekata). Za rad na projektima polaziti

 ćemo od interesa djece. Aktivnosti će se odvijati prema kalendaru aktivnosti za

 pedagošku godinu 2023/2024. Voditi ćemo se željama i interesima djece.

Vanjski prostor u funkciji integriranog učenja, poticanje razvoja motoričkih

sposobnosti i navika zdravog načina života:

• svakodnevno promišljati i osigurati različite materijale i igre na vanjskom prostoru sa ciljem

što raznovrsnijeg izražavanja, istraživanja.

• svakodnevno dogovarati, planirati i provoditi različite sportske aktivnosti u dvorištu vrtića, 

šetnje i promatranja vrtićkog okruženja u skladu s razvojnim potrebama djeteta.

Praćenje, dokumentiranje i individualno planiranje kao bitan segment rada

odgojitelja :

• razvoj različitih tehnika praćenja i dokumentiranja aktivnosti djece i odgojnog procesa u

cilju razumijevanja djeteta

• timska planiranja/refleksije u svrhu dogovaranja daljnjih smjernica rada i pokretanja 

projekata

• zapisi dostupni djeci npr. fotografije djece u aktivnostima u centrima, video zapisi, 

tekstualni zapisi djece i odgojitelja i sl. s ciljem prisjećanja djece na protekle aktivnosti, 

poticanja suradnje i samoučenja te razvoj projekata temeljenih na interesu djece

• prezentacija rada skupina i procesa učenja djece kroz dokumentiranje individualnih i 

zajedničkih postignuća.

Rad s predškolcima :

Za provođenje ovoga programa osnivač će osigurati sredstva kao i za ostale programe 
u dječjem vrtiću, a roditelji su oslobođeni sudjelovanja u cijeni programa predškole. 

Za svu djecu uključenu u obvezni  program predškole osiguravaju se sredstva u državnom

 proračunu.

 
U provedbi programa predškole 10% od ukupnog broja sati osigurat ćemo za provođenje

 aktivnosti izvan ustanove i  to za: posjete dječjim kazališnim predstavama i značajnim 

institucijama, kulturne priredbe za roditelje i lokalnu zajednicu, zdravstvene i sportske programe

 – piknik, posebni sportski program, poludnevni izlet.
Redovito ćemo provoditi program predškole u trajanju od 250 sati, prema verificiranom 
 programu predškole:
· provođenje programa predškole s djecom koja su upisana u redoviti program vrtića

· provođenje programa predškole s djecom koja nisu upisana u redoviti program vrtića

· uključivanje djece s posebnim potrebama 

• planiranje materijala i aktivnosti koje omogućavaju nesmetanu komunikaciju s vršnjacima i

odraslima (prakticirati i poticati rasprave, razgovore, diskusije, razmjene znanja), te

međudjelovanje sa sadržajima učenja i potiču razvoj kompetencija potrebnih za uspješan

prelazak u osnovnu školu (pred matematičkih i pred čitalačkih vještina, motoričkih

sposobnosti, komunikacijskih vještina, samostalnost i sl.)

Očekivani rezultati

• savladani razvojni zadaci bitni za polazak u školu

• provedena samo evaluacija odgojitelja, pedagoga, psihologa, i evaluacija predškolaca

• djeca su pripremljena za polazak u školu, usvojila su potrebne kompetencije

• djeca su kroz program vježbanja s motoričke sposobnosti, razvila sportski duh i usvojila

   važnost vježbanja

• djeca imaju individualnu mogućnost odabira sadržaja i aktivnosti

4.1.Razvijanje ekološke svijesti kod djece

- razvrstavanje i recikliranje otpada s ciljem očuvanja okoliša

-provedba eko projekata

Očekivani rezultati

• provedeni i dobro dokumentirani eko projekti u pojedinim skupinama

• sve skupine provode eko aktivnosti i dokumentiraju ih

• obilježavanje eko datuma

• sudjelovanje u eko akcijama lokalne zajednice

4.2 Obogaćivanje odgojno-obrazovnog procesa blagdanima, proslavama,

svečanostima, posjetima i izletima.

Kalendar aktivnosti:
Obilježit će se: 

·  Prvi dani vrtića(međusobno upoznavanje)

·  Prvi dan jeseni

·  Dan Policije

·  Svjetski dan srca

·  Svjetski dan djece

·  Dan životinja

·  Dan Neovisnosti

·  Dani zahvalnosti za plodove zemlje(Dani kruha – izrada prpizvoda od tijesta)

·  Međunarodni dan pješačenja(otići u šetnju)

·  Dan jabuka (priprema voćne salate, priprema kolača od jabuke ...)

·  Klaun Čupko

·  Dan dobrovoljnih davaoca krvi

·  Svjetski dan štednje (izrada kasica za čuvanje novčića, prva štednja)

·  Dani knjiga (čitanje)

·  Dan grada Zadra (posjet gradu)

·  Dani početka adventa

·  Sveti  Nikola

·  Dan ljudskih prava

·  Sveta Lucija (sijemo pšenicu)

·  Božićni blagdani

·  Sveta tri kralja

·  Karnevalski dani 

·  Karnevalić

·  Valentinovo

·  Dan žena

·  Prvi dan proljeća i dan šuma

·  Međunarodni dan kazališta 

·  Uskrsni blagdani

·  Dan planeta Zemlje, Dan vode 

·  Međunarodni dan plesa

·  Dan smijeha, Sv. Florijan (posjet vatrogascima)

·  Dan Europe (Pokazati djeci kartu svijeta, globus, tko su naši susjedi)

·  Dječja olimpijada 

·  Majčin dan

·  Međunarodni dan muzeja – posjet nekom muzeju

·  Svjetski dan sporta

·  Izleti

·  Dan očeva

·  Prvi dan ljeta

PROJEKTI:

Rad na projektu je jedan od oblika integriranog kurikuluma. Tijek rada na projektu nije

moguće unaprijed planirati, nije ga moguće ranije strukturirati, nije unaprijed određena

duljina njegova trajanja niti se zna u kojem će se smjeru razvijati. Osnovni je kriterij 

odabira smjera razvoja projekata interes djece. Jedino što je unaprijed poznato je da će projekt

sadržavati istraživanje, izražavanje, rasprave i to kroz uporabu različitih simboličkih jezika.

S obzirom da je interes djece nemoguće planirati unaprijed (za tekuću pedagošku godinu),

navedeni su samo projekti koji će se provoditi. Prigodom odabira teme vodi se računa o

 primjerenosti djetetovom stupnju psihofizičkog razvoja, osobitostima i značajkama 

odgojne skupine, širem lokalnom okružju, dostupnosti lokalnih izvora, te o odgojiteljevom 

vlastitom znanju i iskustvu vezanom za odabir teme. Projektni oblik rada potpomaže integrativno

 učenje u smislenim aktivnostima, potiče razvoj različitih socijalnih i intelektualnih vještina.

 U takvom obliku rada pruža se također mogućnost samoostvarenja djece s posebnim potrebama.
4.3. Očuvanje kulturne baštine

-upoznavanje glavnih karakteristika, običaja i povijesti kraja

-sudjelovanje u običajima

-upoznavanje primorskih pjesama i tradicijskih plesova

Očekivani rezultat

• prezentiran rad široj društvenoj zajednici (medijska popraćenost, prezentacije projekata i

stvaralaštva djece)

Naša vizija je vrtić kao mjesto rasta i razvoja svakog pojedinca u poticajnom okruženju.

To od nas traži kontinuirano stručno usavršavanje, istraživanje u praksi, promišljanje o

njezinu unapređivanju te konkretnim aktivnostima i naporima na njezinu mijenjanju u

vlastitim uvjetima.

